विभाग ने ड्रेस कोड लागू किया, शिक्षा मंत्री बोले- स्कूलों के लिए रूल बुक लाएंगे
असम सरकार के स्कूलों में टीचर्स अब जींस,टी-शर्ट​​​​​​​, लैगिंग नहीं पहन सकेंगे। सरकार ने स्कूल टीचर्स के लिए ड्रेस कोड लागू किया है। The Assam government on Saturday issued a notification bringing a dress code for teachers in all state-run schools in the state and has banned jeans and leggings, officials said.
असम सरकार के स्कूलों में टीचर्स अब जींस,टी-शर्ट, लैगिंग नहीं पहन सकेंगे। सरकार ने स्कूल टीचर्स के लिए ड्रेस कोड लागू किया है। शनिवार को नोटिफिकेशन जारी कर दिया गया।
राज्य सरकार के स्कूल शिक्षा विभाग ने पुरुष और महिला टीचर्स को ड्रेस कोड फॉलो करने को कहा है। नोटिफिकेशन में कहा गया है कि एक टीचर से अपनी ड्यूटी करते हुए सभी प्रकार की शालीनता का उदाहरण बनने की अपेक्षा की जाती है। इसलिए एक ड्रेस कोड का पालन करना आवश्यक है।
अभी यह जानकारी में आया है कि स्कूलों में टीचर्स को अपनी पसंद के कपड़े पहनने की आदत है। कभी-कभी वे ऐसे कपड़े पहनते हैं जो लोगों को टीचर्स के लिए स्वीकार्य नहीं लगते हैं। टीचर्स को शालीन कपड़े पहनना चाहिए जो स्कूलों में मर्यादा, शालीनता, व्यावसायिकता और गंभीरता को दर्शाते हों। इसलिए ड्रेस कोड लाया गया है।
टीचर्स को ये पहनना होगा
नोटिफिकेशन में यहा भी बताया गया है कि टीचर्स को क्या पहनना चाहिए-
पुरुष टीचर्स- पेंट-शर्ट पहनकर स्कूल आएं। जींस टीशर्ट नहीं पहनें।
महिला टीचर्स- सलवार सूट/साड़ी/मेखेला-चादोर पहनकर ड्यूटी करें। न कि टी-शर्ट, जींस, लेगिंग आदि कैजुअल ड्रेस पहनें।
विभाग ने टीचर्स को यह भी निर्देश दिया कि पुरुष और महिला दोनों टीचर्स साफ-सुथरे, शालीन और सभ्य कपड़े पहनें जाएं जो सोबर रंग के हों। कपड़े भद्दे न दिखें। कैजुअल और पार्टी वियर कपड़ों से सख्ती से बचने को कहा गया है। 
पालन नहीं किया तो अनुशासनात्मक कार्रवाई
स्कूल शिक्षा विभाग के सचिव ने यह नोटिफिकेशन जारी किया है। इसमें कहा गया है कि उपरोक्त आदेश का सभी संबंधितों को पूरी निष्ठा से पालन करना चाहिए। यदि कोई इसका पालन नहीं करेगा तो उसके खिलाफ नियमानुसार अनुशासनात्मक कार्रवाई की जाएगी।
शिक्षा मंत्री बोले- रूल बुक लाएंगे
इस पर प्रतिक्रिया देते हुए, असम के शिक्षा मंत्री डॉ. रानोज पेगू ने कहा कि असम सरकार सभी सरकारी स्कूलों के लिए एक स्कूल रूल बुक शुरू करने जा रही है।उसमें इसके बारे में विस्तार से बताया गया है कि स्कूल का मैनजमेंट कैसे किया जाए और कक्षाएं कैसे संचालित की जाएं।
इस स्कूल रूल बुक में कहा गया है कि शिक्षकों को शालीनता से कपड़े पहनने चाहिए और उन्हें औपचारिक पोशाक पहननी चाहिए। छात्रों के लिए यूनिफॉर्म है। इसलिए शिक्षकों को फॉर्मल्स पहनकर स्कूलआना चाहिए।